Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 36/1992. (VI. 10.) AB határozat, ABH 1992, 207.
Paragraph Index: 561

6. Az Alkotmány 30/A. § (1) bekezdésének j) pontja értelmében a köztársasági elnök nemcsak adományozza a törvényben meghatározott címeket, érdemrendeket és kitüntetéseket, hanem engedélyezi is azok viselését. A külföldi állami címek, érdemrendek és kitüntetések viselésének engedélyezése szintén tradicionális államfõi jogosítvány, amely az államfõ számára lehetõséget biztosít arra, hogy az alkotmányos értékrendbe ütközõ külföldi állami cím, érdemrend, illetve kitüntetés viselését ne engedélyezze. A Magyar Köztársaság kitüntetéseirõl szóló 1991. évi XXXI. törvény (a továbbiakban: Kitv.) 2. §-a értelmében nem kell az államfõtõl külön engedélyt kérni a külföldi tudományos, mûvészeti, sportszervezetek által adományozott (nem állami) kitüntetések viseléséhez. Olyan esetben, ha például az engedélyeztetés iránt megkeresett államfõ államát – annak alkotmányos értékrendjét – sértené a kitüntetett személynek a külföldi kitüntetés adományozásának alapjául szolgáló tevékenysége, akkor az államfõ a kitüntetés viselésének az engedélyezésére irányuló megkeresés (javaslat) elutasításával a saját állama alkotmányos értékrendjének az elsõbbségét fejezi ki, ennek az érvényesülését biztosítja. (A Kitv. 2. §-a alapján a külföldi állami kitüntetés viselésének engedélyezésére irányuló javaslatot a külpolitikáért felelõs miniszter terjeszti a köztársasági elnök elé.) Az Alkotmány 30/A. § (1) bekezdésének j) pontjában foglalt, a külföldi állami kitüntetések „viselésének engedélyezésére” vonatkozó államfõi jogkör gyakorlása során a köztársasági elnököt valódi (érdemi) döntési jog illeti meg, e döntésének alkotmányos mércéje – csakúgy, mint 2007/87. szám az állami kitüntetések adományozása esetén – a Magyar Köztársaság alkotmányos értékrendje. Ez esetben a köztársasági elnök nem kötött a viselés engedélyezésére irányuló megkereséshez (javaslathoz), ám döntésének itt is korlátját képezi az Alkotmány 30/A. §

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes